Ministerul Sănătăţii a informat, marţi, că, în săptămâna 26 februarie - 3 martie, au fost înregistrate 627 de cazuri noi de persoane infectate cu SARS-CoV-2, potrivit Agerpres.
Potrivit sursei citate, 188 dintre cazurile noi sunt la pacienţi reinfectaţi, testaţi pozitiv la o perioadă mai mare de 90 de zile după prima infectare.
Până în prezent, au fost înregistrate 3.527.677 de cazuri de infectare cu SARS-CoV-2.
Incidenţa înregistrată la 14 zile este de 0,07.
Distinct de cazurile nou confirmate, în urma retestării pacienţilor care erau deja pozitivi, 42 de persoane au fost reconfirmate pozitiv.
În ultima săptămână au fost efectuate 2.097 de teste RT-PCR şi 15.515 de teste rapide antigenice.
Până la această dată, la nivel naţional, au fost prelucrate 14.000.758 de teste RT-PCR şi 14.677.160 de teste rapide antigenice.